

РЕПУБЛИКА СРБИЈА

ОПШТИНА ДИМИТРОВГРАД

Балканска 2

18320 Димитровград

На основу члана 36. Закона о планском систему Републике Србије („Сл. Гласник РС бр. 30/2018.), члана 103., 104., 105., 106., 107., 108. и 109. Статута Oпштине Димитровград („Службени лист Општине Димитровград“, бр. 6/19), члана 29. Одлуке о јавним расправама („Службени лист Општине Димитровград“, бр. 16/19), сачињава се:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ**

**НА НАЦРТ ОДЛУКЕ О ИЗРАДИ ПЛАНА ДЕТАЉНЕ РЕГУЛАЦИЈЕ ЗА ИЗГРАДЊУ СОЛАРНЕ ЕЛЕКТРАНЕ У НАСЕЉУ БАЧЕВО, ОПШТИНА ДИМИТРОВГРАД**

Општинско веће општине Димитровград на седници одржаној 22.08.2024. године, донело је Закључак број 06-240/2024-15/30-1, којим се одређује спровођење Јавне расправе о нацрту Одлуке о изради Плана детаљне регулације за изградњу Соларне електране у насељу Бачево, општина Димитровград, утврдило Програм Јавне расправе и упутило Јавни позив грађанима, удружењима, стручној и осталој јавности за учешће у јавној расправи, који је објављен на огласној табли општине Димитровград, у Службеном гласнику општине Димитровград, на интернет презентацији Општине Димитровград и локалним медијима.

Јавна расправа о нацрту Одлуке о изради Плана детаљне регулације за изградњу Соларне електране у насељу Бачево, општина Димитровград, одржана је у периоду од 22.08.2024. године до 06.09.2024. године.

Oтворени састанак одржан је дана 09.09.2024. године у Скупштинској сали општине Димитровград, са почетком у 12.00 часова.

У складу са Програмом јавне расправе, све заинтересоване стране су у току трајања јавне расправе могле да доставе своје примедбе, предлоге и сугестије путем електронске поште на адресу opstinskovece@dimitrovgrad.rs или поштом на адресу: Балканска 2, 18320 Димитровград, Србија или личном доставом на писарници Општине Димитровград – са напоменом на коверти: „За јавну расправу о нацрту Одлуке о изради Плана детаљне регулације за изградњу Соларне електране у насељу Бачево, општина Димитровград”, најкасније до 06.09.2024. године до 15,00 часова.

Отворени састанак представника Општине Димитровград са грађанима, удружењима, стручном и осталом јавношћу, одржан је 9. септембра 2024. године у сали Скупштине општине Димитровград са почетком у 12 часова.

На отвореном састанку, коме су присуствовали Гордана Ранчев, саветник за послове просторног и урбанистичког планирања и Маја Димитров, записничар, није било присутне јавности.

У току трајања јавне расправе није било никаквих предлога, примедба и сугестија грађана.

Овај Извештај се објављује на званичном сајту Општине Димитровград www.dimitrovgrad.rs.

Број: 06-240/2024-15/30-4

У Димитровграду,

дана 09.09.2024. године